Case ID: 1058531
Sentence 22: Cavabdeh imtinasında cizgidə olan möhür və imzalarda uyğunsuzluğun olmasını qeyd etsə də, qanunla hüquqların dövlət qeydiyyatına alınmasından imtina edilməsinin əsasları konkret olaraq göstərilsə də, apellyasiya məhkəməsi tərəfindən işə baxılarkən qeyd edilən məsələlər üzrə hər hansı araşdırma aparılmamış, fərdi yaşayış evinin tikintisi üçün ayrılmış torpaq sahəsinin yerləşmə, cizgisinə görə təsdiq edilən möhür və imzalarda uyğunsuzluğun mövcud olub-olmadığı, torpaq sahəsinin Daş Karxanasının ərazisində yerləşib-yerləşmədiyi dəqiq müəyyən edilməmiş, bu məqsədlə müvafiq ekspertiza təyin edilməmiş, torpaq sahəsinə yerində baxış keçirilməmiş, halbuki Apellyasiya Məhkəməsinin araşdırma predmeti də məhz inzibati orqanın imtinasında istinad olunan halların dəqiq müəyyən edilməsi ilə bağlı olmalı idi. Apellyasiya Məhkəməsi həmçinin cavabdehin apellyasiya şikayətində istinad olunan, rayon icra hakimiyyətinin xxxx 2017-ci il tarixli, 3/10-354 saylı məktubundan sonra Səbail rayon icra hakimiyyəti aparatının xxxx 2018-ci il tarixli məktubu ilə rayon icra hakimiyyəti tərəfindən xxxx 2018-ci ildə situasiya planının razılaşdırıldığını nəzərə almamışdır.